15. AUGUST 1969
Dav dav. Hej med dig, Frankie.
Buddy! Buddy!
Buddy!
Dav, Moira. Alt vel?
Jo tak. Hvad med dig?
Buddy!
Buddy! Jeg har dræbt dragen!
Din mor kalder! I skal spise! Det gælder også jer andre.
Dav, Buddy. Får du nedlagt nogen drager?
Kun et par stykker.
Der er nogle inde hos mig.
Kan man låne et skjold af dig? Du må hilse din far fra mig.
Buddy, din mor siger, der er mad.
I skal have kallun med løg.
Det passer ikke. På franskbrød.
Det passer ikke. Mor siger, du er en skrækkelig mand.
Vi har jo ikke gjort noget!
Få børnene indenfor!
Forsvind med jer!
Vi vil ikke have ballade!
Skynd jer ind!
Mor!
Buddy! Mor!
Mor! Mor! Mor!
Hold hovedet dukket, og bliv derinde.
Will!
Katolikkerne ud!
Indenfor! Mor!
Mor, hvad sker der?
Sørg for, han bliver derinde.
Mor, hvad laver du?
Bliv, hvor du er, Will!
Nu er I blevet advaret. Fjern de svin fra jeres gade!
Og hvis I går til politiet, ordner vi også jer. Smid katolikkerne ud!
Du almægtige.
Belfast var i chok her til morgen oven på gårsdagens voldsomme uroligheder.
Fredelige katolikker bosat blandt protestanter blev overfaldet,
og deres huse vandaliseret for at skræmme dem til helt at flytte.
Kan beboerne atter opnå den fred, de levede i for blot 24 timer siden?
Op foran med dem, Frank.
Barrikaden skal rejses, inden de kommer tilbage.
Skal alle fliserne bruges til barrikaden?
Ja, dem alle sammen.
Du skal ikke være bange, Paddy. Du er lige så velkommen her som os andre.
Vi må hente mere. Der er fire huse mere, der mangler ruder.
Fergus kom aldrig hjem i går.
Jeg så ham. Han er på vej.
Politiet beskytter os jo ikke, så vi er nødt til at gøre det selv.
Ind med jer, unger. I skal ikke være herude, så længe det ikke er sikkert.
Gider du køre op foran med dem?
Jeg er på vej. Jeg skal bare lige hente mit værktøj.
Pas på, hvor du træder, søde ven.
Der indsættes formentlig soldater for at undgå flere sammenstød
mellem uromagere og politi.
Yderligere 600 soldater står klar i eftermiddag.
Røm gaden!
I kan ikke spærre os inde i vores huse!
3. lette infanteribataljon flyves ind for at erstatte indsatstropperne.
Et udgangsforbud kan også komme på tale.
Jeg kommer lige fra lufthavnen.
Det er mine børn. Jeg bor i nummer 96.
Skynd dig derop. Skynd dig.
Stands! Hvad skal du?
Tage imod min mand. Ham der.
Hvor har han været? Det rager ikke dig.
Hvorfor var han ikke her?
Han arbejder i England. Han er erhvervstømrer.
Aha. Er han også en fasttømret del af den her bøllebevægelse?
Han anede intet. Han er kommet hjem for at være hos sin familie.
Det er jeg glad for at høre.
Den var tæt på, Steve McQueen.
Du står til en på kassen, Frankie.
Hej, drenge.
Er du okay? Ja.
Rummet, den sidste grænse.
Overfaldt de jer? Nej, kun katolikkerne.
De vil have dem smidt ud.
De generer da ikke jer, vel?
Overhovedet ikke.
De er familier ligesom os. De beder bare på en anden måde.
Netop. Min bedste veninde her fra gaden er fru Ganjawala.
Hun er inder. Hun går sågar med mig i kirke.
Men hendes mad... Jeg spiste den engang og måtte gå med ble i en uge.
Will. Undskyld, farmor.
Hun kan klare sig selv.
Jeg kommer ikke til at kunne løbe op ad Cave Hill lige med det første.
Det kan komme til at påvirke deres skolegang.
Will, sluk for fjernsynet, og tal med farmor.
Hej, farfar. Hej, Buddy.
Vil lægen undersøge dig igen?
Han henviste mig til hospitalet.
Har du været derhenne? Det nytter ikke.
Du har et par store beslutninger, du skal træffe, min dreng.
Fik du ordnet det, vi talte om?
Hallo, drenge. Vi er altså ikke døve herinde.
Vi har også protestantiske venner.
De var ikke vores venner i går.
Paddy siger, at katolikker bare kan bekende deres synder til en præst.
Så kan de gøre, lige hvad de vil, og blive tilgivet af Gud.
Paddys familie flytter lige straks, så måske tager han fusen på dig.
Det er noget med, at de får vand i hovedet, og så er alt godt igen.
Hvorfor skal I ikke med?
Din far og jeg skal tale sammen. Det bærer Gud nok over med.
Hvad er det der?
En hemmelighed. Afsted med jer.
Jeg har fået Gud nok for i dag.
Farmor siger, man aldrig kan få for meget Gud.
Opfør dig nu pænt, så går vi i biografen i morgen.
Ja! De viser "Robin og de 7 Hood'er" om eftermiddagen i Capitol.
Er det en gangsterfilm?
Det er en musical.
Nej, det er med LilleJohn og sværd og alt muligt.
Familien kommer i morgen for at hilse på din far, inden han rejser tilbage.
Men, far, skal du ikke stå vagt på barrikaden?
Nu ikke mere barrikadesnak. Det går i sig selv igen.
Det er jeg ikke så sikker på.
Nu ikke hænge med næbbet. Hvis I to beder til, det snart holder op,
tager vi alle sammen i biografen i morgen,
og så glemmer vi alt om alle de skvadderhoveder.
Var det vores side, der ødelagde de katolske huse i gaden, far?
Der er ikke noget med vores side og deres side her i gaden.
Det er religion, der er problemet.
Hvorfor skal vi så gå i kirke?
Fordi ellers skælder farmor mig ud.
Men hvis vi var katolikker, behøvede vi det ikke.
Så en gang imellem kunne vi gå derhen og skrifte
og blive tilgivet, og så behøvede vi ikke at komme igen før om lang tid.
Jeg har intet imod katolikker, men det er frygtens religion.
Protestanter, I skal dø.
I smerte! Og hvorhen vil I drage,
når I smøger støvets lænker af jer? Hvorhen?
Det skal jeg sige jer.
Forestil jer, I står ved en skillevej.
I den ene retning går en smal og lige landevej.
I den anden går en lang og snoet vej,
der strækker sig nedad i et ubegribeligt dyb.
Den ene vil føre jer til Vorherres miskundelige barm
og en evighed af lyksalig kærlighed.
Og den anden vil spy jer ud i
en afgrund af svovldunstende smerte og plagsomme pinsler,
hvorfra ingen gennem Helvedes syv cirkler undslipper.
Derfor tilspørger jeg jer her og nu:
Hvilken vej vælger I?
Og nu, penge.
Mange tak. Det var virkelig godt.
Kun én skive per sandwich. Vi må ikke være for gavmilde.
Med hensyn til den mildt sagt eksplosive situation i Nordirland...
Er vi ved at nå dertil, hvor De som nationens premierminister
føler det nødvendigt at gribe ind og bruge Deres myndighed
til enten at mægle i striden eller gennemtvinge ro og orden?
Hvis det skulle blive nødvendigt, ville jeg ikke tøve med at gribe ind.
Vi ser med dyb bekymring på problemerne i Nordirland.
Stil venligst op i en kø for at få adgang til gaden.
Nå, hvad så nu?
Skal jeg ikke kropsvisiteres?
Hvor hører I til?
Det ved du sgu da. Jeg skal følge min kone ned til hendes søster.
Husnummer? Der er kun et navn.
Hvad er navnet? Røvhul.
Meget morsomt, Mack. Afsted.
Pyt med deres navn og nummer. Vi ved, hvor de bor.
Kan du lide den sang?
Navnet afslører dem. Hvordan det?
En Patrick eller Sean er katolik, mens en Billy eller William er protestant.
Der findes flere navne end dem.
Ja, men det er de mest indlysende.
Hvad med Maurice? Det ved jeg ikke.
Der er en dreng i vores gade, der hedder Thomas. Hvad er han?
Helt sikkert protestant.
Nej, han er katolik.
Det passer ikke. Jo.
Hans hus blev brændt af, fordi hans familie er katolikker.
Min fætter hedder Thomas.
Det er jo det, jeg siger.
Hvordan skal man så kunne vide det?
Man skal have det fortalt. Af hvem?
Lægen siger: "John, jeg har en dårlig nyhed og en endnu dårligere nyhed."
"Du har kun 24 timer at leve i." Så John siger: "Hvad kan være værre end det?"
Lægen svarer: "Jeg har prøvet at få fat på dig siden i går."
Hvorfor behøver man at vide det?
Hvis nu de skulle gå til angreb.
Så præsenterer de sig nok ikke.
Det ville slet ikke nå så vidt.
Du ville bruge din hemmelige viden til at snøre dem.
De kan pludselig komme og spørge, om du er protestant eller katolik.
Men de siger jo ikke, hvad de selv er.
Og hvad svarer du så for ikke at få en på tuden?
At jeg er katolik?
Nej. Det er det, de regner med.
De tror, du prøver at snøre dem, så derfor skal du dobbeltsnøre dem.
Du skal sige, du er protestant.
Men jeg er jo protestant. Netop!
Blanchflower er ved midterlinjen.
Findes der da ikke noget, Spurs' højrefløj ikke kan?
Perfekt stikning!
Nydelig aflevering.
Kan du gå ind og sige til din far, vi godt vil snakke med ham?
Sig, det er Billy Clanton. Og McLaury.
Hvad vil I? Rydde lidt op i nabolaget.
Du skal ikke ønske dig at stå alene her i gaden.
Du så, hvordan det gik dine naboer.
I dør, hvis I rører min familie.
Rolig, jeg er protestant ligesom dig.
Alt i orden? Ja, Mackie.
Situationen kan hurtigt løbe løbsk her i byen.
Gryn eller gerninger.
Drengene, der mugede ud her, har gjort mig til deres leder,
så du kan gå til mig med begge dele.
Tænk over det. Du hører fra mig.
Buddy, kom og vis mig, hvordan man spiller det her.
Buddy, giv din bror et nap med sofaen.
Gider I give os en hånd?
Skal I ikke lægge geværerne?
Nej, det går ikke.
Bare I ikke skrammer mine vægge med dem.
Dav. Stewart.
Frankie, har du siddet ved barrikaden i al den tid?
Nogen skal jo gøre det. Hellere mig end Billy Clanton.
De færreste ønsker det her.
Der er dem, der gemmer sig.
Fordi de frygter for deres familier. Vi må bare se tiden an.
Jeg skal være den første til at flå muren ned, men nu?
"Tjeneste gør også de, som venter."
Vi kan ikke alle sammen være den standhaftige tinsoldat.
Dette er historien om en fjern, fjern fortid, hvor verden var ny.
En ung verden ved tidernes spæde morgengry.
Nu forstår jeg, hvorfor du valgte den her film.
Det er lærerigt for drengene. Nå ja.
Raquel Welch, det kalder jeg sgu lærdom.
Hvis nogen beder dig deltage i noget eller løbe ærinder for nogen,
så skal du sige det til mor, og så tager jeg mig af det.
Ja, far. Godt. Jeg er stolt af dig.
Gå så i seng med jer. Jeg tager tidligt afsted, så vi ses ikke i morgen.
Vær nu søde ved jeres mor, og så ses vi igen om to uger.
I står ved en skillevej.
I den ene retning går en smal og lige landevej.
Hvilken vej vælger I?
Du er som en anden krøsus. Du betaler ikke skat, og du spiller vores penge op.
Sådan er byggebranchen. Jeg har styr på det.
Det er mig, der må styre det.
Du betalte tre års restskat.
Så du ikke røg i spjældet. Vi er ved at drukne i gæld.
Restskatten er lige straks betalt af. Snart kan vi begynde på en frisk.
Jeg kender jo kun Belfast. Netop.
Verden er enorm. Vi kan give drengene en ordentlig chance.
Andre lande har brug for håndværkere. Staten betaler transporten.
Vi kan flytte til den anden ende af verden for 10 pund.
Her er borgerkrig, og jeg er ikke hjemme til at beskytte min familie.
Hvad skal det forestille?
En flugtmulighed.
Hele natten var snigskud urostifternes foretrukne taktik.
Da vi passerede en sidegade, kastede tre mænd sig i dækning.
En ung mand med en revolver bad om et lift.
Klokken 04 gennede politiet os væk fra Fallsområdet.
Der var snigskytter på spil,
og i det fjerne hørte vi ildevarslende maskinpistolsalver.
Situationen mindede en af mine amerikanske kolleger om Harlem,
men han mente dog, det var nemmere at få fat i våben her.
Daggryet afslørede et uhyggeligt skue.
Bygninger raseret af brand, skader for en formue
og ikke mindst tragiske dødsfald.
Det var en skændig nat for Belfast, der vil blive husket...
Afsted i skole med jer.
Vær søde ikke at løbe. Godmorgen, frøken.
12 gange 11 er 132.
12 gange 12 er 144.
Jeres tabeller var heldigvis noget mere imponerende end jeres prøver.
Formålet med dem er at følge jeres udvikling.
De bedste får lov at sidde fremme ved katederet,
mens I andre må knokle på afstand, eftersom I ikke har gjort jer umage.
Billy Clanton Junior, 17 %. Pult nr. 12.
Rachel, pult nr. 11. Martin, nr. 10. Freddie, nr. 8.
Karen, nr. 4. Og ugens medaljepladser:
72 % udløser bronze til Buddy, pult nr. 3.
Sølvet går som sædvanlig til Ron, og Catherine tager endnu en gang guld.
Flot klaret, Catherine.
Viser den lille pige stadig interesse?
Hun kigger på mig af og til, men vi må ikke tale sammen i timerne.
Og ude i skolegården er hun altid sammen med de andre piger.
Hun elsker vist ham den anden.
Det kan man aldrig vide. Kvinder er gådefulde.
Og de kan give dig på huden.
Din farmor er blevet mindre gådefuld med årene. Er du rigtig lun på hende?
Når jeg bliver stor, vil jeg giftes med hende.
Du er vist rigtig lun på hende. Hun er jo ikke kun ovre i skolen.
Du kunne jo undersøge, hvor hun bor henne.
Reynolds Drive, det fjerde hus fra højre med det skæve ottetal.
Du har gjort dit forarbejde.
Jeg går forbi det hver dag.
Jeg kigger ind, men hun ser mig ikke. Hun sidder altid og laver lektier.
Hvis hun var en anelse dummere, ville vi sidde ved siden af hinanden.
"Et svimlende vemod i elskovs hjerte er gemt."
Den mand er fuld af søde ord.
Du skal gå nu. Jeg får skældud af din mor, hvis du kommer for sent.
Ha' det, min dreng. Ha' det.
Her har du en threepenny, så kan du snolde lidt.
Far siger, du ikke har råd til det.
Som jeg altid siger til farfar: "Dit er mit, og mit er mit eget."
Prøv at finde ud af, hvad pigen tænker.
Pøj pøj med det.
Spil den, spil den! Mål!
Will.
Hvilken vej vælger vi? Jeg kan ikke huske det.
Hvilken vej sagde pastoren? Hold nu kæft.
GOD VEJ
DÅRLIG VEJ
Frygten for skræmmeaktioner er fortsat udbredt i arbejderkvartererne.
Kom så her. Se at få fingeren ud.
Hold op med at vræle, og vis mig, hvor han bor.
Hvad sagde han helt præcis?
At han ikke kunne give flere penge.
Det skal han ikke sige til min søn. Stewart!
Fald nu lidt ned, Billy.
Der er ingen grund til knytnæver.
Hvad er det nu, man siger?
En næve er kun så god som den, der svinger den. Husk det.
Du almægtige! Hold din kæft, Frankie!
Nu går du over stregen, Billy.
Billy, lad nu fortiden ligge.
Sig til din far, at jeg regner med at høre fra ham snart.
Ellers hører han fra mig. Ovenpå med dig.
Hvad laver du?
Jeg skal skrive om min yndlingsferie.
Hvad var din yndlingsferie?
Det ved jeg ikke. Vi har jo ikke været på ret mange.
Det skal de ikke slippe godt fra.
Og det skal afleveres i dag, så der er ikke så meget at gøre.
Dav med dig, Buddy. Værsgo.
Tak, hr. West.
Vil du ikke bede din far komme forbi i weekenden?
Han kommer ikke hjem i weekenden.
Så giv beskeden til din mor.
Og sig til din bror, jeg skal have noget bragt ud med mælken igen.
Er du med?
Hvorfor kommer din far ikke hjem?
Det er for dyrt at komme hver weekend.
Så får du ikke nogen Matchboxbil.
Kom nu.
Jeg kommer.
Vil du være med i en bande?
Så slår min mor mig ihjel.
Hun behøver ikke få noget at vide.
Er du med i en? Hvad hedder den?
Den har ikke noget navn. Det skal være en hemmelighed.
Hvad laver I?
Det må jeg ikke fortælle dig.
Hvor mange er I? Det må jeg ikke sige.
Hvad gør man for at komme med?
Alt, hvad de forlanger.
Hvis din far ikke kommer hjem, så kan du tage med os.
Men jeg skal terpe matematik.
Så er du blød i bolden.
Kom nu. Hvad vil du ellers lave?
Det tager jo evigheder. Det må være derfor, de kalder det "lang division".
Vær tålmodig med regnestykkerne og tålmodig med pigen.
Giver det 27?
Mere eller mindre.
Gør tallene svære at læse, så vil hun måske lade tvivlen komme dig til gode.
Lad dine syvtaller ligne ettaller med opstoppernæse.
Det samme med totaller og sekstaller.
Lad hende gætte, så har du to eller tre heste med i hvert løb.
Er det ikke snyd?
Jeg kalder det en helgardering.
Og hvis det får dig rykket op i hendes gyldne skær, så er gevinsten hjemme.
Men der er jo kun ét rigtigt svar.
Hvis det var sandt, ville folk ikke gå og sprænge hinanden i luften.
Jeg tror, far vil have, vi skal flytte fra Belfast.
Hvad vil du helst?
Hver aften inden sengetid, når jeg beder aftenbøn,
så beder jeg til Gud,
om ikke han vil gøre mig til den bedste fodboldspiller i verden.
Og jeg beder også til,
at jeg må blive gift med Catherine, også selvom hun elsker Ronnie Boyd.
Bare hun gifter sig med mig. Det er det, jeg allerhelst vil.
Fisker du efter ballade?
Det kan du måske levere?
Er alle her i landet da blevet blodtørstige?
Forestillingen er forbi indtil videre.
Prøv du bare, Liberty. Prøv du bare.
Hvorfor blander du dig? Det var mig, han snød.
Jeg må have styr på drengene.
Jeg kan ikke komme hjem.
Så skal du ikke give mig skylden for, hvad de drenge roder sig ud i.
Klokken er seks, gutter. Så er jeres vagt forbi.
Hvad har jeg gjort?
Er der noget galt, mor?
Hvorfor bliver du så ked af det, når der kommer et brev?
Kom så, sløve padde. Ind med dig.
Der er udskiftning i medaljerækken. Buddy, din skrift er ikke forbedret.
Denne gang lader vi dog tvivlen komme dig til gode,
da du har forbedret dit resultat.
På andenpladsen har vi derfor Buddy.
"Pas på med, hvad du ønsker dig." Det siger vores præst altid.
Hvornår får du chancen igen?
Vi har opgave om månelandingen.
Kom de ikke tilbage? Jo.
Vi skal klippe ting ud af avisen og forklare, hvordan de kom derop.
Hvis de altså kom derop. Der står noget andet her.
Gud bryder sig ikke om det.
Jeg holdt øje hver eneste aften,
så hvorfor så jeg aldrig Mike Collins i moderskibet?
Man burde have kunnet se det passere Månen.
Han var jo mest på den mørke side.
Netop. Der, hvor Lucifer huserer.
Han var mest på Månens mørke side, hvor vi jo ikke kunne se ham.
Måske rundede han hjørnet, netop som du skulle ind at spise.
Hvis jeg skriver noget klogt,
kan jeg blive oppe foran, indtil hun kommer derop igen.
Eller skriv noget dumt og fald en plads tilbage.
Eller du kan lave opgaven sammen med den unge dame.
Så havner I måske på samme plads.
Men hvad skal jeg sige til hende?
Hvo'n håndteres en kvinde? Det ved jeg sa'e den gamle mand
det virker på hver en kvinde og bides ej af tidens tand
Ja, den er god med dig.
Skal jeg smigre true eller lokke eller be'
skal jeg skule eller skrue charmen på
sa'e han med et smil
hvo'n håndteres en kvinde?
Jo se det er noget jeg ved
man håndterer bedst en kvinde
med kærlighed
lutter kærlighed
Lad mig være.
Vær venlige at gå. Ikke noget med at løbe.
Tak.
Flot klaret i matematik. Tak.
Har du været på Månen endnu?
Vil du lave det sammen med mig?
Så slipper du også for at stå og fryse uden for vores hus.
Kom så, Romeo! Vi har noget, vi skal.
Operation Chokoladehøst. Vi holder hr. Singh beskæftiget ved fryseren.
For at finde en Mivvi med citron til mig må han have hele hovedet ned i den.
Du bliver oppe ved disken, og når han kigger væk,
så rapser du til. Tag al chokoladen på den nederste hylde ved kassen.
Det opdager han da. Du sagde, vi kun skulle tage et par stykker.
Jeg vil ikke tages af politiet.
Fri bane. Så bare tag lidt, okay?
Jeg prøver, om jeg kan negle en chokolademousse til dig.
Goddag, hr. Singh. Må jeg bede om en Mivvi med citron?
Så gerne. Jeg skal bare lige have flyttet et par kasser.
Hov!
Kom her, I møgunger! Jeg ved, hvem I er!
Er du stolt af dig selv?
Det var Moiras ide.
Hun sladrer om os!
Så er det ude med hende!
Hvad fik du?
Det kan du ikke mene.
Jeg kunne ikke se andet.
Turkish Delight? Hvem fanden gider æde det? Gør du?
Nej, jeg kan ikke lide det.
Det er der ingen, der kan.
De havde ikke andet. Jeg måtte tænke hurtigt.
Ikke hurtigt nok. Der var også Flakes og Crunchies.
Du skulle bare være rap på fingrene, og så var der Milkybars til mig.
Du er vist ikke egnet til det her.
Buddy, din far er kommet hjem. Han kom i en taxa.
Det gælder også dig. Du holder din mund.
Hvornår skrev du til dem? Svar mig.
Hvornår skrev du til dem?
Det rager ikke dig.
Jeg gider ikke dit forhør.
Hvornår skrev du til dem?
Da jeg fik den sidste kvittering.
I tre år har jeg talt de skide kuverter, og de ikke så meget som skrev tak.
Det er skattevæsenet, ikke julemanden.
Vi har spinket og sparet, og de skrev ikke engang, at nu er den potte ude.
Hvad skrev du i brevet?
At jeg ville have en officiel bekræftelse på,
at min mand havde betalt al sin restskat,
og at alt var tiptop i orden,
og at min families navn ikke stod på nogen skyldnerliste.
Gudfader i skuret. Hvad nu?
Nej. Nej...
Åh jo. De har på foranledning af din henvendelse besluttet
at gå længere tilbage i mine forhold, så jeg nu skylder yderligere 572 pund.
Det vil tage fem år mere at betale af. Dit lille brev var vel nok en god ide.
Din sjover. Din løgnagtige sjover!
Tror du på skattefar frem for mig?
Ja, for jeg kender dig!
Dit arbejde kan ikke være glad for, du smutter midt i ugen.
Jeg kan arbejde i weekenden.
Hvornår er projektet færdigt?
Lige straks.
Så venter der et nyt, ikke?
Jo, et stort et. Langvarigt.
De inviterer folk til at flytte derover. De sørger endda for indkvartering.
Det vil stå på et par år. Der skal bygges et hospital.
Din far skal på hospitalet. Prøv du at tale med ham om det.
Er det rigtigt? Det er bare et par dage.
Mine lunger skal tjekkes. Det er efter al den tid i Leicester.
Hvor er det? I England.
Er det der, far arbejder?
Nej, han arbejder i London.
Det her var ude på landet.
Hvad lavede du? Jeg var kulminearbejder.
Du har haft mange job, farfar.
Det tør siges.
Og ingen af dem holdt mere end en uge.
Mor er bekymret for dig.
Hun er mere bekymret for dig.
Farmor er altid bekymret for noget, er hun ikke?
Farmor er meget omsorgsfuld. Det går ud over nerverne.
Det samme med mor.
Mor er også bekymret, ikke?
Far, bliver vi nødt til at flytte fra Belfast?
Så smutter jeg, Buddy. Vi ses igen i næste uge.
Vær nu artig. Og hvis du ikke kan være artig?
Så vær forsigtig.
Det er, som var det i går, at vi to gik i skole sammen.
Du skal holde dig fra min familie.
Siger manden, der aldrig er her.
Jeg er her, når det gælder.
Det håber jeg. Tingene kan hurtigt løbe løbsk her i byen.
Problemet med mænd som dig er, at I tror, I er bedre end os andre.
Og problemet med mænd som dig er, at I ved, I ikke er det.
Lad os gøre det enkelt.
Du er enten med os eller mod os.
Uret tikker. Det er på tide, at sande protestanter står fast.
Du er ingen sand protestant. Du er bare en selvbestaltet gangster.
Der er strissere på færde. Pas hellere på, I to.
Nå, der er du. Der har vi ham.
Hej, skat. Politimanden vil gerne lige snakke med dig.
Der er vist noget forvirring om en hændelse henne hos hr. Singh.
Sæt dig ned.
Ved du, hvorfor jeg er her?
Du skal ikke lyve for mig.
Der er begået en forbrydelse henne i hr. Singhs butik.
Ved du, hvad jeg taler om?
Hav det godt, og hils Josie.
Det skal jeg gøre.
Jeg skal lære dig, skal jeg!
Jeg spiste slet ikke chokoladen!
Jeg bliver her ikke. Du vil have, jeg skal vente på at finde ud af,
om jeg bliver hustru eller enke, men det nægter jeg at gøre.
Hvis du ikke tager med mig, tager jeg toget væk herfra.
Jeg er nødt til at blive her.
Du hører ikke efter. Jo, jeg gør.
Jeg prøver bare at være praktisk.
Du var her ikke, da politiet kom, så du skal ikke belære mig om noget.
Jeg er fri!
Grib!
Alt vel, fru Ford?
Når jeg ser dig, er det.
Fruen forstår at charmere.
Så har vi det tilfælles.
Du, har du en hest i løbet 14.30?
Ja, men jeg afslører det ikke.
Jeg satser jo ikke en formue.
Fancy Man. Er Paddy ved at flytte?
De stakkels katolikker tør ikke andet.
Verden er af lave.
Og vi bor alle sammen i den.
Det største bytte var en tankbil med 10.000 liter benzin.
Banden havde også stjålet kasser med mælkeflasker
og kaldte stedet "Benzinbombefabrikken".
Alle de unge går amok.
Hvad vil du have, jeg skal gøre?
Du må tale med drengene.
Hvor mange var de? En ti stykker.
Hvad gjorde din kammerat?
Han sagde, han ikke ville være med i deres foretagende.
Så stak han ham den store en på kassen og løb. Det gjorde jeg også.
Løb de efter jer?
Ja, men vi havde et forspring.
Vi løb ind hos onkel Tony, inden de nåede at se os.
Onkel Tony fik et pjosk. Han sad på toilettet og valgte heste,
så han tabte blyanten ned i kummen.
Du har foretaget leveringer for dem før, ikke?
Du ved nok, det ikke er mælk, de fylder i de tomme flasker.
Det ved vi nu, far.
Det var godt, du fortalte mig det.
Kom og hold den her.
Hold den der.
Har du den?
Oven på nattens uroligheder afslører nye tal i dag,
at Nordirland har nationens højeste arbejdsløshedsprocent.
Her har I Jorden.
Ved du, hvad det er? Sydney.
I Australien? Kender du noget til det?
De surfer og spiller mærkelig fodbold og griller kænguruer.
Og så er vejret godt. Joe Turner er flyttet derned.
Nemlig. Kunne I tænke jer det? At flytte derned et stykke tid?
Du laver sjov. Det er jo lige dernede.
Det er 17.000 kilometer væk. Se så at komme i skole, I to.
Så kunne vi lige så godt flytte til Månen.
Du har jo familie dernede, og telefonen er opfundet.
Har du en millionær, der kan betale regningen?
Vi kan rejse hjem på besøg.
For hvilke penge?
Familien kunne komme til jul.
Ingen har råd til at tage derned.
Eller til at tage fri, hvis de stadig har et arbejde.
Vi er nødt til at gøre noget.
Det her er vores hjem.
Jeg håber, du føler dig selvsikker, far.
Bare rolig.
Rejser han nu igen?
Han må ikke forsømme sit arbejde.
Han kan da få arbejde her.
Læser du ikke avis?
Det ville være trist, hvis I rejste, men I må jo også tænke på dem.
Vi kan ikke rejse. Så er der kun tosserne tilbage.
Og ingen til at lave mad til dem, løbe ærinder eller tørre røv på dem.
Det ville sætte en stopper for volden på ti minutter.
Skulle jeg kunne forlade Belfast?
Bare tag det roligt. Vi irere er født til at flytte.
Ellers ville resten af verden ingen pubber have.
Bare halvdelen af os bliver,
så den anden halvdel har nogen at blive sentimentale over.
Enhver irer kan nøjes med en telefon, en Guinness og noderne til "Danny Boy".
Du er en værre en, er du.
Og han scorer!
Vi ses.
Du må hellere få hende hjem.
Kom, skat. Vi må også afsted.
All right, jeg giver mig.
Violet, sig mig en ting. Hvad?
Hvad gjorde du med pengene?
Hvad for penge?
Dem, din mor gav dig til sangundervisning.
Alle passagerer til Heyshamfærgen bedes være klar til at gå om bord.
Alle flytter herfra. Folk skal jo videre.
"For mange ofre bragt gør af hjertet en sten."
Nå, så det gør de?
Visdom kommer sjældent let. Ens hjerte er nødt til at eksplodere.
Jamen dog, hr. filosof. Hvornår er dit hjerte nogensinde eksploderet?
Dengang jeg så dig iført de der brune strømpebukser.
Du fredsens. Det kan jeg godt huske.
Det tog mig en krig at farve benene brune med tobaksvand.
Og så brugte Annie natten på at tegne sømmen på mine ben med en blyant.
Du kunne ikke forstå, du ikke kunne få hold på dem.
Du troede, det var trolddom.
Det var det også.
Når man er gammel, tror folk, ens hjerte aldrig har hoppet.
Har dit hoppet? Ja.
Det dansede sgu da mazurka, hver gang du trådte ind i lokalet.
Du er stadig lige fuld af gas.
Nå, lad os komme videre.
Jimmy har lovet at køre mig på hospitalet i morgen.
Det har jeg sagt, han ikke skal.
Jeg tager med dig i bussen. Jeg følger dig ind,
og når de er færdige, kan du lige bande på, jeg følger dig ud igen.
Hører du efter? Jeg skal nok følge dig hjem.
Hører du efter? Ja, jeg hører efter.
Har jeg ikke altid gjort det?
Bussen til Aldergrove afgår om tre minutter.
Chefen vil gerne have, jeg bliver. Det er et fast job i England.
Med ledelsesansvar. Det giver flere penge.
Og der følger et hus med. Vi kan bo der gratis
og måske købe det, om alt går godt.
Drengene kan få hvert sit værelse. Der hører også en lille have til.
Må man spille fodbold i den have, far?
Ja, min dreng.
Hvis jeg siger ja, får vi også råd til at komme i bund med restskatten.
Vores familie får aldrig sådan en chance her i byen.
Hold nu øje med trafikken.
Jeg holder øje med den, mor.
To minutter igen. Stig om bord, hvis I skal med.
Det lyder, som om de rigtig gerne vil have dig.
Hvad vil du selv?
Jeg vil have min familie hos mig.
Jeg vil have dig.
Du og jeg
har kendt hinanden, lige siden vi var små.
Vi har kendt gaden her
og alle de andre gader heromkring hele vores liv.
Vi kender alle menneskene her, om så vi kan lide det eller ej.
Jeg kan lide det.
Du siger, der er en have til drengene.
Men her kan de lege, lige hvor fanden de har lyst til.
For alle kender dem og holder af dem og passer på dem.
Hvis vi flytter over vandet,
vil naboerne ikke forstå et ord af, hvad vi siger.
Og halvdelen af dem vil gøre nar, fordi vi taler anderledes.
Og den anden halvdel vil hade os,
fordi deres unge mænd bliver slået ihjel herovre i vores gader.
Tror du, de vil tage imod os med åbne arme og sige:
"Velkommen til. Tak, fordi I stjæler huset fra os."
Ting ændrer sig.
Ja, det gør de.
Vi skal beslutte os inden jul.
Du skal beslutte dig inden jul.
Du kommer da tilbage, ikke, far?
Pas godt på din mor, og vær artig. Hvis du ikke kan være artig...
Så vær forsigtig.
Så er der afgang til Aldergrove Lufthavn.
Vi tales ved i telefonen.
Ring til mig, når du er nået frem.
Har du skrevet til julemanden?
Det har han.
Men julemanden har forklaret, at det er småt med penge i år.
Julemanden har masser på lager, bare man kender de rette.
Ens gode helbred er julegave nok.
Hun forstår at løfte humøret, hvad?
Hvis din mor skal være flabet, går jeg ikke med dig i teatret.
Det er vistnok noget med et eventyr.
Nu løber vandet til.
Du opfører dig ordentligt.
Nu ikke plage farfar om julegaver. Han har heller ingen penge.
Dem tog skattefar, ligesom han tog vores.
Bare rolig. Din mor skal nok overtale julemanden til at komme med gaver.
Det tror jeg ikke. Jeg ved altid, hvornår vi ingen penge har.
Det er opkræveren.
Jeg skal nok lukke op, mor.
Ti stille!
Er din mor hjemme, lille ven?
Der er ingen hje ...!
Det minder mig om, hvordan vi betalte husleje i gamle dage.
Opkræveren kom og indsamlede penge fra alle beboerne i gaden.
Når han så var færdig og havde bogført det hele,
truede en fyr ham med en pistol og huggede alle pengene tilbage.
Dem gav han så tilbage til lejerne i gaden
til gengæld for en lille kommission. Det var et vældig effektivt system.
Og opkræveren tog det så pænt,
at de begyndte at give ham en bid af kagen, og så var alle glade.
Alle undtagen kommunen.
Fars arbejde har tilbudt ham et hus i England. Med have og det hele.
Og to toiletter indenfor.
Toilet udenfor er skam fint nok. Undtagen på en flyver.
Mor siger, dem ovre på den anden side ikke kan forstå, hvad vi siger.
Pyt med det. Jeg har været gift med farmor i 50 år
uden at forstå et muk af, hvad hun siger.
Og hvis de ikke kan forstå jer, er det, fordi de ikke hører efter.
Da jeg boede i Leicester, sagde de det samme om mig,
så jeg anlagde en ny accent hver eneste dag for at drille dem.
De vidste aldrig, hvem jeg var, men det gjorde jeg selv,
og det er den eneste, der behøver at vide det.
Du ved, hvem du er, ikke? Jo, farfar.
Du er Buddy fra Belfast 15.
Her kender alle dig, og farfar passer på dig.
Og din mor og far passer på dig, og farmor og din bror passer på dig.
Hele familien passer på dig.
Og hvor du end er, og hvad du end bliver til,
så vil det altid være sådan.
Og den viden vil gøre dig tryg og gøre dig glad.
Husk på det. Ja, farfar.
Du er en dygtig dreng.
Men pyt nu med, hvad din far og mor vil. Hvad vil du selv?
Jeg vil have, du og farmor skal tage med.
Hør!
Jeg er kommet for at advare dig.
Der er stadig en chance og et håb for, at du kan undslippe min skæbne.
Hvem bærer så store lænker?
Man må ikke tale i teatret.
Det er noget af en halskæde.
Du var mig altid en god ven. Tak.
Du vil blive hjemsøgt.
Er det den chance og det håb, du talte om, Jacob?
Ja. Så er jeg hellere fri.
Ja, det tror sgu fanden.
Hvornår kommer farfar hjem fra hospitalet?
Når lægerne siger, hans lunger er raske.
Da farfar tog til England for at være minearbejder, tog du så med ham?
Havde du lyst til det?
Det har jeg heller ikke.
Har din far fortalt dig, hvad han har tænkt sig?
Det skal være besluttet inden jul.
Hvornår kommer han tilbage?
I weekenden. Så skal vi i biografen og se "Chitty Chitty Bang Bang".
Hvad i himlens navn er det?
Det er en flyvende bil.
Den kører ud over en klippeskrænt. Vil du med? Så har du noget selskab.
Hvis Gud ville vise mig flyvende biler, var jeg skisme blevet født med vinger.
Du elsker film, hvad? Jeg var også tosset med film i din alder.
Jeg troede, man kunne kravle ind i dem
og besøge alle de forunderlige steder, man så.
For eksempel den der... Hvad hed den nu?
"Tabte horisonter". Har du set den?
Nej. Hvad hed stedet?
"ShangriLa" blev det kaldt.
Kom du nogensinde dertil?
Der gik ingen veje til ShangriLa fra vores ende af Belfast.
Vil du dertil en dag?
Hvor skal de hen? Pas på!
Hvad sker der? Se nu der!
Det er jo fantastisk!
Du er et geni!
Nå, det er såmænd ingenting.
Tys, du får os smidt ud.
Sæt dig ned et øjeblik. Vi skal lige snakke med dig.
Mor og jeg skal tale med dig om noget,
som vi måske skal som familie.
Du ved nok, far arbejder i England og har gjort det igennem lang tid.
Vi har tænkt på,
om vi måske skulle flytte derover som familie.
Far har kig på et hyggeligt lille hus.
Der er en dejlig have til.
Hvor man kan spille fodbold.
Og der er mere plads end her.
Jeg vil ikke flytte til England! Jeg vil ikke flytte til England!
Tag det roligt, skat.
Der er ingen venner og ingen familie og ingen Catherine henne i skolen.
Du får da nye venner. Og en stor have.
Jeg er ligeglad! Jeg vil have farmor og farfar,
og jeg vil lave min måneopgave og sidde ved den forreste pult.
Og jeg vil ikke tale mærkeligt eller tage den forkerte vej, når jeg dør.
Det er ikke besluttet endnu. Vi ville først høre, hvad I syntes.
Du er bare overtræt.
Jeg vil ikke flytte fra Belfast!
Lad os vente til påske og se, hvordan det ser ud til den tid.
Drengene lider.
Jeg tror ikke, det holder til påske.
Jeg tror heller ikke, vi to holder til påske.
Så kom hjem.
Så tager vi kampen op sammen.
Børn på alder med vores bliver dræbt lige rundt om hjørnet.
Så må vi være påpasselige.
Vi kan ikke være hos dem 24 timer i døgnet.
Vi kan heller ikke tage deres barndom fra dem.
Hvad der end sker...
så er det helt fænomenalt, hvad du har udrettet med de to.
Hvad mener du?
Det er dig, der har opdraget dem.
Ikke mig.
Ikke os.
Dig.
Tak for det.
Vi må se, hvad der sker til påske.
Jeg går ud med skraldet, laver en kop te og lægger ungerne i seng.
Gå i seng igen.
Vi ses om to uger.
TRE MÅNEDER SENERE
Der lå 40 huse i denne hovedsageligt katolske gade før optøjerne i august.
Nu vil staten genopbygge gaden, men situationen er stadig anspændt,
og der advares om yderligere voldshandlinger.
Moondance, 72. Den må da vinde. Hvad sker der i dit blad?
Han skal besejre et monster...
Hov, det er mine fritter!
Dit er mit, og mit er mit eget.
Det siger farmor også. Hvad betyder det?
Gå hjem til farmor, så henter jeg dig, når jeg har besøgt min far.
All right, far.
Det var godt, du ikke stak os til politiet. Du er med i klubben.
Du er en af os nu, og den begynder nu. Krigen.
Hvad skal vi?
Lige hvad fanden vi har lyst til!
Myndighederne opfordrer alle til at gå hjem
og blive indenfor og væk fra gaderne indtil videre.
De skød med skarpt, og pansrede vogne banede vejen for bøllerne.
Jeg går hjem!
Gu gør du ej. Du kommer med os.
Jeg vil hjem.
Tag nu noget. Noget, du har brug for.
Vaskepulver!
Mor! Hvad dælen foregår der?
Vi har plyndret supermarkedet!
Hvor har du det der fra?
Vi har plyndret supermarkedet.
Du bliver der, unge mand.
Hvorfor har du stjålet vaskepulver?
Det er biologisk nedbrydeligt.
Du skal få!
Kom så her. Fremad!
Pas på, hvor I træder.
Så stiller du det tilbage. Er du med?
Og hvis du nogensinde gør sådan noget igen, slår jeg dig ihjel!
Og hvis du nogensinde lokker min søn i fordærv igen,
så tæver jeg dig gul og blå, til du ikke kan kravle hjem.
All right? Stil det så tilbage!
Vi stiller ikke ting tilbage. Det er ikke det budskab, vi vil sende.
Billy, hæren er på vej! Ud! Ud med jer!
Ud!
Røm gaden omgående!
Der vil blive anvendt tåregas og gummikugler.
Området skal ryddes!
Nu skal vi væk herfra, og I to skal sikre mig og gutterne frit lejde.
Hvis I prøver at flygte, får drengen en kugle i skallen.
Der har vi jo den standhaftige tinsoldat.
Din familie trænger til opdragelse.
Lad dem gå med det samme.
Hvis jeg gør det, skyder en af soldaterne knoppen af mig.
Ellers gør jeg det.
Det bliver over deres lig.
Alle har det svært med forandringer, men du må se at vænne dig til det.
Det er folk som mig, der styrer byen nu.
Og folk som dig trækker os andre ned.
Far!
Det er ikke forbi endnu!
Tak.
Det skal nok gå alt sammen.
Jeg går til byrådet og får styr på det.
Der bliver ikke mere ballade.
Jeg fik øje på mit eget ansigt i butiksruden,
mens jeg løb ned ad gaden med de stakkels unger på slæb.
Jeg kiggede i spejlet for lidt siden...
og så det samme ansigt.
Og jeg spurgte mig selv...
hvad fanden det er, jeg laver.
Og så kastede jeg op...
som jeg gør hver morgen for tiden.
Og det gik op for mig...
at nu kan det hele være lige meget.
Så i morgen...
når Mack og moster Violet har været på besøg...
så går vi i gang med at pakke.
Du har ikke noget valg.
Du ved jo, de kommer efter dig.
Og denne gang sender de nogle af de barske.
Skynd jer afsted til Månen.
London er blot ét lille skridt for et menneske.
Belfast skal nok være her, når I kommer tilbage.
Er du her også?
Jeg løber ingen steder.
Og nu til vinderne af vores måneprojekt.
Nå, hvordan gik det så?
Vi fik en guldstjerne.
Godt gået. Så er der noget, I to må kunne forklare mig.
Hvordan skal jeg komme til Månen for 10 pund, tre paraplyer og et buskort?
Det er en kunst at lave en Ulsterpande.
Det er godt, moster Violet er ovenpå hos din mor.
Hun har så travlt med, at Nordirland har verdens højeste klomestremoltal.
Det er da fint, at vi er verdensmestre i noget.
Gider du lukke op, mens jeg står med maden?
Er din mor hjemme, knægt?
Er der noget i vejen?
Vil De kalde på min far?
Så vis mig, hvem det er.
Undskyld, Deres søn er her. Hvabehar?
Så.
Jeg er helt udaset.
Går det? Will!
Går det? Ja.
Gå op med sedlen til fru Hewitt, og få noget til farmors nerver.
Der kom mange og besøgte ham.
Ja. Han var meget populær.
Og så skyldte han halvdelen af dem penge.
Han hjalp mig tit med matematik.
Han var en forstandig mand.
En meget forstandig mand.
Hjalp han også dig?
Ja.
Han hjalp også mig.
Han hjalp mig meget.
Endnu ser vi i et spejl, i en gåde, ansigt til ansigt.
Nu erkender jeg stykkevis, men da skal jeg kende fuldt ud,
ligesom jeg selv er kendt fuldt ud.
Da jeg var barn, talte jeg som et barn.
Jeg forstod som et barn, tænkte som et barn.
Men da jeg blev voksen, aflagde jeg det barnlige.
Derfor skal I ikke sige, at I er kede af, han er borte.
Sig hellere i påskønnelse,
at I er taknemmelige for, han var her.
Jeg vil savne ham.
Vi må skåle for ham på pubben.
Lad os gå derned nu.
Så skråler vi med på jukeboksen.
Jeg har nået toppen, mor!
Buddy, kom med.
Hej, Buddy. Goddag.
Tak. Tak.
Jeg kommer tilbage. Det håber jeg.
Ha' det. Ha' det.
Far, tror du, mig og hende har en fremtid sammen?
Ja, hvorfor ikke? Fordi hun er katolik.
Den lille pige kan være hindu,
sydstatsbaptist eller den vegetariske antikrist.
Men hvis hun er sød og god, og I to respekterer hinanden,
er hun og hendes trosfæller altid velkomne i vores hus. Er du med?
Men betyder det så, at vi to skal begynde at skrifte?
Formentlig. Så er vi sgu på den.
Kør.
Kør nu.
Og se dig ikke tilbage.
Jeg elsker dig, min dreng.
Tilegnet dem, der blev.
Tilegnet dem, der rejste.
Og tilegnet alle dem, der gik bort.
.::TWA - Your Source Of Quality!::.
Oversættelse: Henrik Thøgersen Scandinavian Text Service